20. ΝΟΜΟΘΕΤ. ΔΙΑΤΑΓΜΑ υπ’ αριθ. 2169 της 22/24 Ιουλ. 1952 Περί κυρώσεως και συμπληρώσεως της υπ’ αριθ. 396/15.4.52 πράξεως του Υπουργικού Συμβουλίου κλπ. Άρθρ.1.-1.Κυρούται η υπ’ αριθ. 396/15.4.52 πράξις του Υπουργικού Συμβουλίου, δι’ ης εγκρίνεται όπως δοθή εις τους πληγέντας συνεπεία των πολεμικών γεγονότων επαγγελματίας αυτοκινητιστάς πρόσφυγας εκ Βορείου Ηπείρου, δικαίωμα θέσεως εις κυκλοφορίαν 12 λεωφορείων αυτοκινήτων επί των εχουσών ανάγκην ενισχύσεως λεωφορειακών γραμμών της Χώρας. 2.Εις την προαναφερομένην υπ’ αριθ. 396/1952 πράξιν του Υπουργικού Συμβουλίου και μετά την φράσιν «εκ Βορείου Ηπείρου» προστίθεται εν συνεχεία η φράσις «υποδειχθησομένους υπό της Κεντρικής Επιτροπής Βορειοηπειρωτικού αγώνος και του Εθνικού Συνδέσμου Χειμαρριωτών «Τα Ακροκεραύνια». 3.(Προστίθεται β΄ εδάφιον εις την παρ. 1 άρθρ. 26 του Νόμ. 2119/52). Άρθρ.2.1.(Τροποποιείται η παραγρ. 4 του άρθρ. 25 του Νόμ. 2119/52). 2.Η ισχύς του παρόντος Ν.Δ/τος άρχεται από της δημοσιεύσεως του εις την Εφημερίδα της Κυβερνήσεως. 